
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽVIRGŽDAIČIŲ PAGRINDINĖS MOKYKLOS STRUKTŪROS PERTVARKOS, PAVADINIMO PAKEITIMO IR NUOSTATŲ TVIRTINIMO

2012 m. gegužės 31 d. Nr. T-232
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1094; 2008, Nr. 113-4290) 16 str. 2 d. 21 p., 18 str. 1 d., Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 41 str. 4 d. ir 42 str. 1 d. 5 p., Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 str. 3 d. 1 p., Vyriausybės 2011 m. birželio 29 d. nutarimu Nr. 768 (Žin., 2011, Nr. 79-3869) patvirtintų Mokyklų, vykdančių formaliojo švietimo programas, tinklo kūrimo taisyklių 23.2 p. bei atsižvelgdama į rajono savivaldybės tarybos 2012 m. vasario 15 d. sprendimu Nr. T-50 patvirtintą rajono švietimo įstaigų tinklo pertvarkos planą ir mokyklos tarybos pritarimą, nusprendžia:

1. Pertvarkyti, pasibaigus 2011/2012 m.m. ugdymo procesui, Žvirgždaičių pagrindinės mokyklos struktūrą, pakeičiant mokyklos tipą iš pagrindinės mokyklos į progimnazijos.


2. Pakeisti Žvirgždaičių pagrindinės mokyklos pavadinimą ir pavadinti Žvirgždaičių progimnazija. 
 
3. Patvirtinti Žvirgždaičių progimnazijos nuostatus (pridedama).

4. Įpareigoti Žvirgždaičių progimnazijos direktorių teisės aktų nustatyta tvarka atitinkamose institucijose ir savo vadovaujamoje įstaigoje atlikti visus reikalingus veiksmus, susijusius su įstaigos pavadinimo pakeitimu, pasirašyti Žvirgždaičių progimnazijos nuostatus bei juos įregistruoti Juridinių asmenų registre.

5. Pripažinti netekusiu galios rajono savivaldybės tarybos 2009 m. vasario 26 d. sprendimo Nr. T-56 „Dėl Beržynų, Gerdžiūnų Petro Dumčiaus, Kidulių, Paluobių, Siesartėnų, Slavikų, Sudargo Martyno Sederevičiaus, Šakių „Aukuro“ ir Žvirgždaičių pagrindinių mokyklų nuostatų tvirtinimo“ 1.9 p.

 


6. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

